Formula One 2003 - PlayStation 2 – PS2-peli
Kiinnostavin F1-kausi vuosiin saa ainoan ansaitsemansa virallisen pelin
Viime vuoden maineikkaan Formula One 2002 -pelin jättämissä urissa kulkeva Formula One 2003 panee edeltäjäänsäkin paremmaksi. Tuloksena on PlayStation 2 -historian upein Grand Prix -simulaatio. Vain ja ainoastaan PS2-muodossa julkaistava tulokas pitää sisällään kaikki kuluvan kauden autojen tunnusmerkit, oikeat kuljettajalistat ja jopa Hungaroringin ja Suzukan ratoihin tehdyt muutokset. Huomaat myös, että kaikki uudet säännöt ja määräykset - jotka ovat eittämättä tehneet tästä kaudesta jännittävimmän vuosikausiin sekä katsojille että kuljettajille - ovat mukana, esimerkkinä vaikkapa yhden kierroksen aika-ajot perjantaina ja lauantaina. Pelin 3D-moottori on jo valmiiksi vahva, joten kehittäjä Studio Liverpool on voinut turboahtaa kaiken graafikasta vastustajien tekoälyyn. Haetpa sitten puhdasta arcade-jännitystä tai jotakin syvällisempää ja realistisempaa, Formula One 2003 tarjoaa kaiken, mitä ikinä osaat toivoa. Miten sitten on varmistettu, että Formula One 2003 on konsolihistorian kaikkien aikojen autenttisin formulapeli? Pinnallisella tasolla radat, ympäristöt, autot ja kuljettajat ovat entistä yksityiskohtaisempia, ja mukaan on otettu koko joukko uusia heijastus- ja sääefektejä. Lisäksi kaikki moottoriäänet on äänitetty uudelleen, joten ne ovat entistäkin mahtavampia ja tarkempia. Todelliset audiofiilit arvostavat varmasti esimerkiksi sitä, miten vaihteet vinkuvat pienemmälle vaihdettaessa. Pintakiillon alla taas on ohjattavuutta hiottu siten, että tiukkojen kaarteiden ajaminen kovalla vauhdilla saa karvat pystyyn tanakammin kuin koskaan, ja tekoälyä on kehitetty, jotta pelaaja todella tuntee kisaavansa ihka eläviä kilpakumppaneita vastaan.Kuten Formula One 2002:ssa, valittavana on Arcade- ja Simulation-tilat. Jos haluat syöksyä suoraan radalle ilman sen kummempaa hössötystä, valitse Arcade. Jos taas haluat nauttia pelin tarjoamasta syvyydestä, yksityiskohtaisuudesta ja strategisuudesta, Simulation on sinua varten. Tämän jälkeen voit vielä valita kymmenestä yhden ja monen pelaajan tilasta: Arcade Single Race, Arcade Championship, Simulation Custom Race, Simulation Race Weekend, Simulation World Championship, Time Attack, Arcade Head 2 Head, kahden pelaajan Simulation Race Weekend, 1 - 4 pelaajan Hot Seat sekä upouusi monen pelaajan Time Attack. Ei-interaktiivinen Spectator-tila nostaa kokonaismäärän huikeaan 11:een.Formula One 2003 on SCEE:n ja Formula One -sarjan johdon solmiman sopimuksen ensimmäinen hedelmä, joten jos haluat nauttia huippuautenttisesta F1-elämyksestä seuraavina neljänä vuotena, vaihtoehtona on vain PlayStation. Hieno homma, sillä uusin versio on ehdottomasti planeetan paras F1-konsolipeli, vai mitä? Ennennäkemätön yksityiskohtaisuus, mahtava ajettavuus ja tekoäly sekä käsittämätön määrä erilaisia pelitiloja... Formula One 2003 ohittaa ruutulipun ensimmäisenä, katsoipa sitä mistä kuvakulmasta tahansa. Entistä parempi ajettavuus, ääni, grafiikka ja tekoälyMukana kauden 2003 sääntö- ja ratamuutoksetUusi monen pelaajan Time Attack -tila Jaa